বাংলাদেশের সঙ্গে ভারতের সম্পর্ক কার্যকর ও গতিশীল রয়েছে উল্লেখ করে ভারতের বিদায়ী হাইকমিশনার পঙ্কজ শরণ বলেছেন, ভবিষ্যতে এ সম্পর্ক আরও জোরদার হবে। আজ দুপুরে পররাষ্ট্র মন্ত্রীর সঙ্গে বিদায়ী সাক্ষাৎ শেষে উপস্থিত সাংবাদিকদের তিনি একথা বলেন। তিনি বলেন, দুই দেশের কার্যকর সম্পর্কের ফল উভয় দেশের সাধারণ মানুষ ভোগ করছে। বাংলাদেশে দায়িত্বপালনকালীন সময়ের মূল্যায়ণ বিষয়ে এক প্রশ্নের জবাবে তিনি বলেন, আমার নিজের সম্পর্কে কোন মূল্যায়ণ করতে চাই না। বাংলাদেশে দায়িত্বপালনকালে সহযোগিতার জন্য পররাষ্ট্রমন্ত্রীকে ধন্যবাদ জানিয়েছেন উল্লেখ করে ভারতের বিদায়ী হাইকমিশনার বলেন, খুব শিগগিরই তিনি মস্কোতে নতুন দায়িত্ব নিতে যাচ্ছেন